અલબત્ત, આ જે નામો ચર્ચામાં આવ્યા છે, તેમાં સમજૂતિ કરનારા ત્રણ જૂથના બધા જ સંમત હોય તેવું પણ નથી. ડેપ્યુટી મેયર તરીકે હેમાલી બોઘાવાલાની તીવ્ર ઇચ્છા હોઈ ઉપરોક્ત સમજૂતિમાં ભંગાણ પડવાની શક્યતાઓ પણ નકારી શકાય તેમ નથી. તદુપરાંત સી.આર.પાટીલ જૂથને અવગણીને કરાયેલી આ સમજૂતિ પણ પાર્લામેન્ટરી બોર્ડની વૈતરણી પાર કરશે કે કેમ તે પણ યક્ષ પ્રશ્ન છે. છતાં સત્તાની વહેંચણી માટેનો સળવળાટ શહેર ભાજપમાં શરૂ થઈ ચૂક્યો છે, તે સ્પષ્ટ દેખાવા માંડ્યુ છે.